साम्प्रदायिक दंगों, दलित उत्पीडन तथा जनता के अधिकारों पर बढ़ते हमले के खिलाफ भाकपा माले की 23 अप्रैल से बिहार के विभिन्न हिस्सों में शुरू हुई ‘ भाजपा भगाओ-बिहार बचाओ, लोकतंत्र बचाओ-देश बचाओ जन अधिकार पदयात्रा ‘ 30 अप्रैल की शाम तक पटना पहुंच जाएगी. विभिन्न स्थानों पर रात्रि विश्राम के बाद एक मई को एक बार फिर से पैदल मार्च करते हुए यह यात्रा गांधी मैदान पहुंचेगी जहां जनअधिकार महासम्मेलन का आयोजन किया गया है. इस महासम्मेलन को मुख्य वक्ता पार्टी के महासचिव काॅ. दीपंकर भट्टाचार्य संबोधित करेंगे.